
Disgrifiad Swydd: Swydd Arweinyddiaeth y Gwasanaethau Proffesiynol

	Cyfadran/Cyfarwyddiaeth/Maes Gwasanaeth:
	Chwaraeon Prifysgol Abertawe

	Teitl y Swydd:
	Arweinydd Canolfan Datblygu Chwaraewyr (PDC) (Gorllewin Cymru)

	Cyflog:
	£34,610 i £38,784 y flwyddyn

	Oriau gwaith:
	Llawn Amser - 35 awr yr wythnos

	Contract:
	Swydd am gyfnod penodol yw hon tan 31/07/2028

	Lleoliad:
	Lleolir y swydd ar Gampws Singleton ond bydd disgwyl i ddeiliad y swydd deithio’n rheolaidd i safleoedd eraill ar draws gorllewin Cymru.



	Prif Ddiben y Swydd

	Mae Prifysgol Abertawe’n gartref i un o Ganolfannau Datblygu Chwaraewyr Undeb Rygbi Cymru.  Fel un o dri hyb yn rhwydwaith y Ganolfan Datblygu Chwaraewyr, ein diben yw cynnal rhaglen hyfforddiant a hyfforddi leol o safon uchel o ddydd i ddydd ar gyfer chwaraewyr benywaidd cyn-elitaidd Cymru sydd â’r potensial mwyaf.  O ganlyniad, mae pedwar prif nod gan Ganolfan Datblygu Chwaraewyr y Gorllewin ym Mhrifysgol Abertawe: 

•	I adnabod chwaraewyr benywaidd cyn-elitaidd rhwng 14  a 24 oed sydd â photensial uchel a chefnogi eu datblygiad, drwy raglen sy'n diwallu anghenion y chwaraewr, y perfformiwr a'r unigolyn. (Wedi'i rhannu'n dri grŵp datblygiad gwahanol (EPP - Rhaglen Chwaraewyr Datblygol, TDG - Grŵp Datblygu Dawn a PDG - Grŵp Datblygu Perfformiad).

•	I baratoi chwaraewyr ar gyfer trylwyredd a gofynion clwb lefel elitaidd (Celtic Challenge), a gyrfa rygbi ryngwladol amser llawn dros Gymru. 

•	I greu a chyflwyno llwybr ar gyfer chwaraewyr yng ngorllewin Cymru i dimau Cymru, sy'n dyheu am ennill twrnameintiau mawr. 

•	I sicrhau bod anghenion addysgol chwaraewyr yn cael eu hintegreiddio â'u datblygiad fel chwaraewyr rygbi a bod dyheadau gyrfa ddeuol yn cael eu cefnogi drwy addysg academaidd a galwedigaethol. 


Bydd Arweinydd y Ganolfan Datblygu Chwaraewyr yn gyfrifol am arwain a chreu amgylchedd datblygu sy'n ysbrydoli ac sy'n trawsnewid ar gyfer y genhedlaeth nesaf o chwaraewyr rygbi benywaidd cenedlaethol a rhyngwladol yng ngorllewin Cymru. Bydd deiliad y swydd yn rheoli rhaglen y Ganolfan Datblygu Chwaraewyr, gan gynllunio a chyflwyno gwasanaethau ar gyfer chwaraewyr rhwng 14  a 24 oed yng ngorllewin Cymru (grwpiau EPP, TDG a PDG).

Bydd yr arweinydd yn hyfforddwr ac yn rheolwr llinell ar gyfer y grŵp PDG (Grŵp Datblygu Perfformiad - pobl dros 18 oed), gan ddarparu o leiaf 10 i 16 awr o amser cyswllt yr wythnos rhwng mis Gorffennaf a mis Mai, gydag oriau ychwanegol sy'n canolbwyntio ar ddatblygiad unigolion.  

Hefyd, bydd arweinydd y Ganolfan Datblygu Chwaraewyr yn goruchwylio, yn arwain, yn rheoli ac yn cyflwyno gwasanaethau i'r grŵp TDG (Grŵp Datblygu Dawn - 16 oed - 18 oed). Gall fod gan y grŵp hwn 2 neu 3 o ganolfannau hyfforddiant ategol sy'n gysylltiedig â Chanolfan Datblygu Chwaraewyr y Gorllewin. Mae pob canolfan hyfforddiant ategol yn gwasanaethu rhwng 15 a 25 o chwaraewyr, gan ddarparu o leiaf 6 i 10 awr cyswllt yr wythnos.  

Mae cwmpas y rôl yn cynnwys pob agwedd ar ddatblygu chwaraewyr yn y Ganolfan Datblygu Chwaraewyr, a bydd gallu cryf i gyfathrebu â rhanddeiliaid allweddol ar draws gorllewin Cymru yn rhan hanfodol o lwyddiant ecosystem perfformiad y rhanbarth.  Mae’r rôl yn allweddol wrth ysgogi athroniaeth a safonau datblygu chwaraewyr a phersonol y Ganolfan Datblygu Chwaraewyr (gan gynnwys diwallu anghenion addysgol a phroffesiynol) ac, wrth wneud hyn, fodloni amcan strategol Undeb Rygbi Cymru sef ‘datblygu mwy o chwaraewyr gwell ar gyfer gemau proffesiynol a thros Gymru drwy brofiadau sy’n cyfoethogi bywyd’.

Bydd Arweinydd y Ganolfan Datblygu Chwaraewyr yn goruchwylio rhaglen Rygbi Menywod Prifysgol Abertawe.

Bydd deiliad rôl Arweinydd y Ganolfan Datblygu Chwaraewyr yn gwneud y canlynol;

i. Adnabod chwaraewyr benywaidd cyn-elitaidd rhwng 14  a 24 oed sydd â photensial uchel ac yn cefnogi eu datblygiad, drwy raglen sy'n diwallu anghenion y chwaraewr, y perfformiwr a'r unigolyn. 
ii. Paratoi chwaraewyr ar gyfer trylwyredd a gofynion clwb lefel elitaidd (Celtic Challenge neu PWR), a gyrfa rygbi ryngwladol amser llawn dros Gymru.
iii. Creu llwybr i dimau Cymru, sy'n barod i ennill twrnameintiau mawr. 
iv. Sicrhau bod anghenion addysgol chwaraewyr yn cael eu hintegreiddio â'u datblygiad fel chwaraewyr rygbi a bod dyheadau gyrfa ddeuol yn cael eu cefnogi drwy addysg academaidd a galwedigaethol. 
v. Bydd yr arweinydd yn cyfrannu at wella'r amgylchedd rygbi er budd rhaglen y Ganolfan Datblygu Chwaraewyr a rhaglen Rygbi Menywod Prifysgol Abertawe ar yr un pryd.

Strategaeth, Perfformiad a Datblygiad y Ganolfan Datblygu Chwaraewyr:

· Arwain cyfeiriad strategol, arweinyddiaeth a goruchwyliaeth Canolfan Datblygu Chwaraewyr y Gorllewin
· Cyfrannu at gyfeiriad strategol Rhaglen Rygbi Menywod Prifysgol Abertawe. 
· Rhoi systemau, strwythurau a phrosesau priodol ar waith a’u defnyddio i gefnogi’r gwaith o gynnal Canolfan Datblygu Chwaraewyr y Gorllewin yn effeithiol.  
· Cynnal rhaglen datblygu chwaraewyr lwyddiannus sy’n bwydo i lwybr chwaraewyr Undeb Rygbi Cymru a rygbi rhyngwladol. 
· Cynnal partneriaethau mewnol ac allanol o ddydd i ddydd, gan gynnwys cysylltiadau academaidd ac Undeb Rygbi Cymru. 
· Darparu mentora, arweiniad a chymorth i athletwyr i greu cyfleoedd gyrfaol ddeuol. Defnyddio cysylltiadau â’r byd addysg a rhaglen Rygbi Menywod Prifysgol Abertawe.
· Cefnogi gwella a rhoi holl elfennau iechyd a diogelwch, cydymffurfiaeth a rheoli risg o raglen rygbi’r Ganolfan Datblygu Chwaraewyr ar waith yn effeithiol, gan gynnwys dilyn arweiniad UKAD a chefnogi’r ymrwymiad i gyflwyno ‘Chwaraeon Glân’. 
· Sicrhau bod y Ganolfan Datblygu Chwaraewyr yn bodloni ac yn rhagori ar y safonau a bennwyd gan Undeb Rygbi Cymru a rhoi cynlluniau gwaith ar waith ar gyfer meysydd y gellir eu gwella er mwyn cyrraedd y safonau angenrheidiol.
· Rhoi mecanweithiau priodol ar waith er mwyn adolygu rhaglenni’n barhaus, gan gynnwys cymryd rhan yn y gwiriad iechyd blynyddol o’r Ganolfan Datblygu Chwaraewyr gan Undeb Rygbi Cymru.  

Perfformiad Amgylchedd, Hyfforddi, Gwasanaethau Cymorth a Recriwtio: 

· Datblygu a meithrin chwaraewyr fel y gallant drosglwyddo o’r Ganolfan Datblygu Chwaraewyr i amgylchedd Tîm Cenedlaethol Undeb Rygbi Cymru. 
· Creu a chyflwyno rhaglen, diwylliant ac amgylchedd i gefnogi datblygu chwaraewyr benywaidd cyn-elitaidd rhwng 14  a 24 oed sydd â photensial uchel, drwy raglenni sy’n diwallu anghenion y chwaraewr, y perfformiwr a’r unigolyn.
· Sicrhau bod chwaraewyr Cymreig yn cyrraedd eu potensial llawn drwy raglen datblygu priodol a rhagorol, sy’n addas i’r cam a’r oedran, gan gyd-fynd â’n gwerthoedd o ran sut rydyn ni’n hyfforddi a sut rydyn ni’n chwarae yn y rhan hon o lwybr Cymru.
· Cefnogi a chyflwyno cynlluniau datblygu chwaraewyr drwy olrhain a monitro cynnydd unigolion, gan osod nodau eglur i chwaraewyr unigol. Hefyd, olrhain a monitro ymrwymiadau rygbi chwaraewyr, rhaglenni hyfforddiant ac amser chwarae gemau, gan sicrhau bod lefelau optimaidd yn cael eu bodloni’n gyson.
· Recriwtio, datblygu, cadw a rheoli tîm staff cymorth a hyfforddi i ddiwallu anghenion cyflwyno’r rhaglen ac ymrwymiadau Canolfan Datblygu Chwaraewyr y Gorllewin. 
· Arwain wrth hyfforddi chwaraewyr ar y cae, gan ddefnyddio amrywiaeth o ddulliau hyfforddi ymarferol i wella dysgu chwaraewyr yn y Ganolfan Datblygu Chwaraewyr. Datblygu chwaraewyr yn dechnegol, yn dactegol, yn gorfforol ac yn seicolegol i’w paratoi ar gyfer gofynion byd rygbi perfformiad uchel.
· Datblygu rhaglenni hyfforddiant unigol priodol a chynlluniau datblygu ar gyfer athletwyr y Ganolfan Datblygu Chwaraewyr.
· Datblygu a rheoli cynlluniau chwaraewyr unigol i ddiogelu iechyd, lles, llwyddiant academaidd a chynnydd aelodau perfformiad uchel o’r Ganolfan Datblygu Chwaraewyr ym myd rygbi.
· Gweithio gyda chydweithwyr i gydlynu defnyddio adnoddau perfformiad uchel Prifysgol Abertawe’n effeithiol, gan gynnwys TASS a chymorth ysgoloriaethau, Cryfder a Chyflyru, Gwyddor Chwaraeon a staff cyfleusterau, ymysg pethau eraill. 
· Cefnogi Undeb Rygbi Cymru gyda recriwtio a’i fframwaith i ddatblygu chwaraewyr yn llwyddiannus i’r lefel angenrheidiol ar gyfer Canolfan Datblygu Chwaraewyr y Gorllewin. 
· Cefnogi Rhaglen Rygbi Menywod Prifysgol Abertawe wrth gydlynu a chyflwyno ein fframwaith recriwtio’n llwyddiannus i ddatblygu chwaraewyr i’r lefel angenrheidiol, gan wella ansawdd a chynyddu nifer y chwaraewyr sydd yn y rhaglen. 
· Dylunio a darparu gwasanaethau Ffordd o Fyw er Perfformiad i athletwyr ac arwain wrth ddatblygu’r rhaglen Ffordd o Fyw er Perfformiad, gan gefnogi chwaraeon perfformiad uchel a hyrwyddo lles ar draws yr amgylchedd chwaraeon perfformiad.

Partneriaethau Perfformiad: 

· Hwyluso a modelu partneriaethau gweithio da ag Undeb Rygbi Cymru a’r Brifysgol ar gyfer pob maes allweddol o gydweithredu (arweinyddiaeth, hyfforddi, iechyd meddygol ac iechyd athletwyr a datblygiad corfforol).
· Datblygu partneriaeth strategol â darparwyr gwasanaethau, gan gynnwys y rhai hynny ym myd addysg (addysg uwchradd ac addysg drydyddol) i sicrhau bod mynediad at hyfforddiant ac addysg yn cael ei ystyried a’i ddarparu pan fydd chwaraewyr yn y Ganolfan Datblygu Chwaraewyr.
· Meithrin partneriaethau gweithio agos â chlybiau penodol (gan gynnwys Celtic Challenge), prifysgolion, ysgolion, colegau a hybiau, i sicrhau bod rhaglenni chwarae priodol yn cael eu hwyluso ar gyfer chwaraewyr y Ganolfan Datblygu Chwaraewyr. 
· Drwy’r partneriaethau hyn, bydd deiliad y swydd yn datblygu ymarferion i nodi chwaraewyr newydd sydd â photensial uchel i’w cynnwys yn y Ganolfan Datblygu Chwaraewyr. 


	Dyletswyddau Cyffredinol
	· Cyfrannu'n llawn at bolisïau Galluogi Perfformiad ac Iaith Gymraeg y Brifysgol.
· Hyrwyddo cydraddoldeb ac amrywiaeth mewn arferion gwaith a chynnal perthnasoedd gweithio cadarnhaol.
· Arwain ar wella perfformiad iechyd a diogelwch yn barhaus drwy ddealltwriaeth gadarn o’r proffil risg a datblygu diwylliant iechyd a diogelwch cadarnhaol. 
· Unrhyw ddyletswyddau eraill y mae'r Gyfadran/y Gyfarwyddiaeth/y Maes Gwasanaeth wedi cytuno arnynt.
· Sicrhau bod rheoli risg yn rhan annatod o unrhyw broses o wneud penderfyniadau, drwy sicrhau cydymffurfiaeth â Pholisi Rheoli Risg y Brifysgol.


	Gwerthoedd Arweinyddiaeth
	Mae'r holl feysydd Gwasanaethau Proffesiynol ym Mhrifysgol Abertawe yn gweithredu yn ôl cyfres ddiffiniedig o Werthoedd Craidd:Gwerthoedd Gwasanaethau Proffesiynol a disgwylir i bawb ddangos ymrwymiad i'r gwerthoedd hyn o'r adeg cyflwyno cais am swydd i gyflawni eu rolau o ddydd i ddydd.  Mae ymrwymiad i'n gwerthoedd ym Mhrifysgol Abertawe yn ein cefnogi wrth hyrwyddo cydraddoldeb ac wrth werthfawrogi amrywiaeth er mwyn defnyddio'r holl ddoniau sydd gennym.

Yn ogystal, bydd y sawl a benodir yn gweithredu yn unol â set ddiffiniedig o werthoedd Arweinyddiaeth: 

Rydym yn Broffesiynol  
Rydym yn datblygu’n bersonol ac yn datblygu ein timau drwy ddatblygiad proffesiynol parhaus, ac yn defnyddio adborth i wella. Rydym yn creu diwylliant sy’n cyflawni canlyniadau llwyddiannus drwy bobl, gan gefnogi, datblygu a herio ein timau i lwyddo. Rydym yn cynnwys ein pobl wrth ddatblygu gweledigaeth ar gyfer y dyfodol a galluogi arloesedd a newid, gan wella perfformiad y Brifysgol, timau ac unigolion.

Rydym yn Cydweithio 
Rydym yn galluogi ein timau i weithio ar y cyd ac ar draws swyddogaethau i gyflawni canlyniadau llwyddiannus sy’n rhagori ar anghenion a disgwyliadau ein cwsmeriaid. Rydym yn gyfrifol am greu amgylcheddau sy’n dangos cydraddoldeb ac yn meithrin ymddiriedaeth, parch a her. Rydym yn atebol am ddarparu eglurder a chyfeiriad, gan gyfleu'r "darlun mawr" a manteisio ar syniadau a chyfleoedd i gyflawni gweledigaeth y Brifysgol.

Rydym yn Ofalgar  
Rydym yn creu amgylcheddau sy’n nodi, yn deall ac yn rhoi blaenoriaeth i anghenion Cymuned y Brifysgol (ein myfyrwyr, ein cydweithwyr, ein partneriaid allanol a’r cyhoedd). Rydym yn ysgogi ac yn ysbrydoli ein timoedd i ddarparu’r safonau uchaf o ofal personol ac, wrth wneud hynny, rydym yn cynnal brand Prifysgol Abertawe.


	
Manyleb Person

	Meini Prawf Hanfodol:

Arweinyddiaeth:
· Tystiolaeth o greu diwylliant sy'n cyflawni canlyniadau llwyddiannus drwy bobl, gan ddatblygu a herio timau i lwyddo, ac ymfalchïo mewn darparu gwasanaethau ac atebion proffesiynol.
· Gallu i rymuso timau i weithio gyda'i gilydd ac ar draws swyddogaethau i gyflawni canlyniadau llwyddiannus sy'n rhagori ar anghenion a disgwyliadau cwsmeriaid, a chreu amgylcheddau sy'n dangos cydraddoldeb, yn meithrin ymddiriedaeth, parch a her.
· Tystiolaeth o brofiad o greu amgylcheddau sy’n nodi ac yn deall anghenion y cwsmer, ac sy'n rhoi blaenoriaeth i ddiwallu'r anghenion hynny, ynghyd ag ysgogi ac ysbrydoli timau i ddarparu’r safonau uchaf o ofal personol.

Profiad:
· Hyfforddwr rygbi profiadol sydd â hanes o ddatblygu a throsglwyddo chwaraewyr rygbi dawnus.  
· Meddu ar wybodaeth a dealltwriaeth gadarn ynghylch gofynion rygbi perfformiad (mewn cystadlaethau ac wrth hyfforddi) a gwybodaeth gref am sut i ddatblygu chwaraewyr rhwng 16  a 24 oed o dipyn i beth i fodloni’r gofynion hynny.  
· Profiad o reoli dylunio'r cwricwlwm, datblygu cynnwys, cyflwyno, a gwerthuso rhaglenni datblygu dawn.
· Profiad o weithio mewn amgylchedd deinamig a chymhleth sy'n ceisio bodloni nifer o randdeiliaid a gwybodaeth amdano. 

Gwybodaeth a Sgiliau:
· Meddu ar wybodaeth gadarn am wyddor datblygu dawn gyfoes a chydrannau a gofynion datblygu athletwyr sy’n arwain yn fyd-eang ar lefel yr athletwyr, y rhaglen a’r strategaeth. 
· Meddu ar wybodaeth a dealltwriaeth dda ynghylch strwythurau a gweithrediadau Rygbi Cymru o lefel clwb i lefel genedlaethol a thystiolaeth o wybodaeth ymarferol am y systemau addysg yng Nghymru a’r tu allan iddi.
· Wedi dangos y gallu i greu amgylcheddau dysgu perfformiad uchel sy'n afaelgar, sy’n llawn ysbrydoliaeth ac sy’n heriol.
· Gallu cryf i feithrin rhwydweithiau a pherthnasoedd gweithio a’u defnyddio i hwyluso cyrraedd nodau gwaith uchelgeisiol.
· Tystiolaeth o’r gallu i gyfleu gwybodaeth gymhleth, ar lafar ac yn ysgrifenedig, yn nhermau y gellir eu deall yn hawdd gan amrywiaeth o gynulleidfaoedd a rhanddeiliaid. 
· Profiad o arwain pobl.
· Profiad a arwain cyllideb.
· Sgiliau TG rhagorol, yn benodol pecyn Microsoft.
· Mae'r gallu i gyfathrebu a gweithio drwy gyfrwng y Gymraeg yn ddymunol.
· Dealltwriaeth o ddeddfwriaeth GDPR.

Addysg: 
· Dyfarniad hyfforddi lefel 2 Undeb Rygbi Cymru (neu’n uwch) 
· Cymhwyster ‘Cymorth ar gyfer Ffordd o Fyw Athletwyr Dawnus’ (TALS) TASS (neu’n gallu ennill y dyfarniad hwn yn y flwyddyn gyntaf)
Meini Prawf Dymunol:
· Dyfarniad hyfforddi lefel 3 Undeb Rygbi Cymru (neu’n uwch)
· Cymhwyster lefel gradd (neu gyfwerth) mewn rheoli chwaraeon, gwyddor chwaraeon neu hyfforddi.
· Cymhwyster arweinyddiaeth neu reolaeth. 
· Profiad o weithio ym myd rygbi Addysg Uwch 
· Y gallu i gyfathrebu yn Gymraeg.


	Lefel Iaith Gymraeg
	Level 1 – ‘a little’ - pronounce Welsh words. Able to answer the phone in Welsh (good morning / afternoon). Able to use very basic every-day words and phrases (thank you, please etc.). Level 1 can be reached by completing a one-hour training course.

I gael rhagor o wybodaeth am Lefelau'r Iaith Gymraeg, gweler y dudalen we Asesiad o Sgiliau Iaith Gymraeg, sydd ar gael yma.

	Gwybodaeth Ychwanegol
	Ymholiadau anffurfiol: Sadie Mellalieu s.i.mellalieu@abertawe.ac.uk

Mewn achosion pan fo angen gwiriad boddhaol gan y DBS, rhaid i hwn gael ei dderbyn a'i asesu cyn y gellir cadarnhau dyddiad dechrau.

